અમદાવાદ: એક યુવક અને વિદ્યાર્થિનીએ સાબરમતી નદીમાં ઝંપલાવી આત્મહત્યા કરી હતી. શહેરના કૈલાસનગર વિસ્તારમાં રહેતા નરેશભાઇ સોમાભાઇ મકવાણા નામના યુવાને અગમ્ય કારણસર વાસણા બેરેજ ગેટ નં.૩૦ નજીક સાબરમતી નદીમાં ઝંપલાવી આત્મહત્યા કરી હતી. જ્યારે બહેરામપુરા વિસ્તારમાં ખોડિયારનગર નજીક આવેલી હનુમાન મંદિરની ચાલીમાં રહેતી કાજલ નટવરભાઇ પરમાર નામની યુવતીએ ધો.૧રની પરીક્ષામાં ઓછા માર્ક્સ આવતાં મનમાં લાગી આવવાથી આંબેડકરબ્રિજ પરથી નદીમાં પડતું મૂકી જીવન ટૂંકાવી નાખ્યું હતું.